**projektas**

**reg. Nr. T-117**

**2.13. darbotvarkės klausimas**

**Pasvalio rajono savivaldybės taryba**

**Sprendimas**

**Dėl pasvalio rajono savivaldybės tarybos 2021 m. gegužės 26 d. sprendimo nr. T1-96 ,,Dėl sportininkų ir jų sporto mokytojų / trenerių skatinimo tvarkos aprašo patvirtinimo“ pakeitimo**

2022 m. gegužės d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi bei atsižvelgdama į Visuomeninės sporto tarybos 2022 m. gegužės 3 d. posėdžio protokolą Nr. TSP-3, Pasvalio rajono savivaldybės taryba nusprendžia:

Pakeisti Sportininkų ir jų sporto mokytojų / trenerių skatinimo tvarkos aprašą, patvirtintą Pasvalio rajono savivaldybės tarybos 2021 m. gegužės 26 d. sprendimu Nr. T1-96 ,,Dėl sportininkų ir jų sporto mokytojų / trenerių skatinimo tvarkos aprašo patvirtinimo“ (toliau – Tvarkos aprašas):

1. Pakeisti Tvarkos aprašo 5 punktą ir jį išdėstyti taip:

,,5. Kandidatus premijoms gauti siūlo Pasvalio rajono savivaldybės biudžetinės, viešosios įstaigos, visuomeninės sporto organizacijos (sporto klubai), turinčios juridinio asmens statusą, registruotos rajone ir vykdančios sportinę veiklą, ir pavieniai asmenys, pasiekę aukštų sportinių rezultatų“.

1. Pakeisti Tvarkos aprašo 10 punktą ir jį išdėstyti taip:

,,10. Visuomeninė sporto taryba gautus prašymus svarsto du kartus per metus. Už laikotarpį

nuo sausio 1 d. iki gegužės 31 d. – birželio mėnesį ir laikotarpį nuo birželio 1 d. iki gruodžio 31 d. – kovo mėnesį“.

1. Pakeisti Tvarkos aprašo 11 punktą ir jį išdėstyti taip:

,,11. Premijos skiriamos du kartus per metus – birželio mėnesį ir kovo mėnesį“.

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Vyriausiasis specialistas

R. Savickas

2022-05-06

Suderinta DVS Nr. RTS-129

Pasvalio rajono savivaldybės tarybai

**AIŠKINAMASIS RAŠTAS**

**DĖL pasvalio rajono savivaldybės tarybos 2021 m. gegužės 26 d. sprendimo nr. T1-96 ,,Dėl sportininkų ir jų sporto mokytojų / trenerių skatinimo tvarkos aprašo patvirtinimo“ pakeitimo**

2022 m. gegužės 6 d.

Pasvalys

1. **Sprendimo projekto rengimo pagrindas.**

Pakeisti Sportininkų ir jų sporto mokytojų / trenerių skatinimo tvarkos aprašą, patvirtintą Pasvalio rajono savivaldybės tarybos 2021 m. gegužės 26 d. sprendimu Nr. T1-96 ,,Dėl sportininkų ir jų sporto mokytojų / trenerių skatinimo tvarkos aprašo patvirtinimo“, nes įgyvendinat šį sprendimą išaiškėjo, kad reikia keisti 5,10 ir 11 punktus.

1. **Sprendimo projekto tikslai ir uždaviniai.**

Tvarkos aprašo 5 punktą reikia keisti, nes prašymus teikia ir individualiai sportuojantys sportininkai, kurie pasiekė aukštų sportinių rezultatų. Siekiant premijuoti ateityje tokius sportininkus, reikia įrašyti, kad kandidatus taip pat gali siūlyti ir pavieniai asmenys.

10 punktas numato gautų prašymų svarstymą. Savivaldybės biudžetas tvirtinamas vasario mėnesį. Pinigai biudžete premijų skyrimui numatomi taip pat tik vasario mėnesį. Todėl reikia pakeisti prašymų svarstymo laiką iš sausio mėnesio į kovo mėnesį.

 11 punktas nustato premijų skyrimo laiką. Atsižvelgiant į Savivaldybės biudžeto tvirtinimą, reikia skyrimo laiką keisti į kovo mėnesį.

**3. Kokios siūlomos naujos teisinio reguliavimo nuostatos ir kokių rezultatų laukiama.**

Priimtas sprendimo projektas įtakos kriminogeninei situacijai ir korupcijai neturės.

**4. Skaičiavimai, išlaidų sąmatos, finansavimo šaltiniai**.

Finansavimas skiriamas iš Savivaldybė biudžeto lėšų.

**5. Numatomo teisinio reguliavimo poveikio vertinimo rezultatai**, **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Nereikia.

**7. Sprendimo projekto antikorupcinis vertinimas.**

Teikiamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.**

Visuomeninė sporto taryba, Švietimo ir sporto skyrius. Atsakingas R. Savickas.

PRIDEDAMA. Visuomeninės sporto tarybos 2022 m. gegužės 3 d. posėdžio protokolas Nr. TSP-3.

Švietimo ir sporto skyriaus vyriausiasis specialistas Rimantas Savickas

 *Lyginamasis variantas*

**SPORTININKŲ IR JŲ SPORTO MOKYTOJŲ / TRENERIŲ SKATINIMO TVARKOS APRAŠAS**

**i SKYRIUS**

**BENDROSIOS NUOSTATOS**

1. Sportininkų ir jų sporto mokytojų / trenerių skatinimo tvarka taikoma Pasvalio sporto mokyklos mokiniams ir sporto mokytojams, Pasvalio rajone registruotų viešųjų įstaigų ir sporto klubų (toliau – sporto organizacijos) sportininkams ir treneriams. Sportininkų ir jų sporto mokytojų / trenerių skatinimo tvarkos aprašas (toliau – aprašas) nustato Pasvalio rajono savivaldybės (toliau – Savivaldybė) prašymų teikimo, premijų skyrimo ir premijų mokėjimo tvarką.
2. Premijos skiriamos iš Savivaldybės biudžeto sveikatos apsaugos politikos įgyvendinimo ir sporto programos asignavimų.
3. Premijos skiriamos sportininkams ir jų sporto mokytojams / treneriams, atstovaujantiems Pasvalio rajonui už sporto laimėjimus tarptautinėse ir šalies varžybose:

3.1. Olimpinėse žaidynėse laimėjus 1–24 vietas;

3.2. Pasaulio čempionate laimėjus 1–16 vietas;

3.3. Europos čempionate ir pasaulio sporto žaidynėse laimėjus 1–8 vietas;

3.4. Universiadoje laimėjus 1–6 vietas;

3.5. Europos taurės varžybose laimėjus 1–4 vietas;

3.6. Baltijos šalių pirmenybėse, čempionatuose, žaidynėse, taurės varžybose laimėjus 1–3

vietas;

3.7. Lietuvos čempionate laimėjus 1–3 vietas;

3.8. Lietuvos nacionalinėje, I lygoje laimėjus – 1–3 vietas.

1. Premijų sportininkams ir jų sporto mokytojams / treneriams dydžius nustato ir premijas

skiria Savivaldybės taryba.

**II SKYRIUS**

**PRAŠYMŲ TEIKIMO TVARKA**

1. Kandidatus premijoms gauti siūlo Pasvalio rajono savivaldybės biudžetinės, viešosios įstaigos, ~~ir~~ visuomeninės sporto organizacijos (sporto klubai), turinčios juridinio asmens statusą, registruotos rajone ir vykdančios sportinę veiklą, **ir pavieniai asmenys, pasiekę aukštų sportinių rezultatų.**
2. Prašymai premijai gauti (1 priedas) priimami nuo sausio 1 d. Iki gruodžio 31 d. Pasvalio

rajono savivaldybės administracijos Bendrojo skyriaus „Vieno langelio“ kabinete, adresu Vytauto Didžiojo a. 1, Pasvalys, 1 aukštas, 100 kabinetas.

 6.1. pasirašytas parašu tiesiogiai pristatant;

 6.2. pasirašytas elektroniniu parašu, siunčiant el. Paštu dokumentai@pasvalys.lt;

 6.3.pasirašytas ir skenuotas arba fotografuotas, siunčiant el. Paštu dokumentai@pasvalys.lt.

1. Kartu su prašymu pateikiami sporto varžybų, kuriose dalyvavo sportininkas, protokolai, patvirtinti sporto šakos federacijos atsakingų asmenų ir pažyma apie deklaruotą sportininko gyvenamąją vietą. Jeigu sportininkas gyvena kitame rajone ar mieste, bet sportuoja Pasvalio rajono sporto organizacijoje, pažymą apie sportininko ugdymą Pasvalio rajono sporto organizacijoje, kurioje būtų nurodoma laikotarpis, nuo kada sportininkas minėtoje sporto organizacijoje ugdomas.
2. Gauti prašymai užregistruojami ir perduodami Visuomeninei sporto tarybai vertinti.
3. Savivaldybės administracijos Švietimo ir sporto skyrius ne vėliau kaip per 5 darbo dienas

nuo pašymo priėmimo informuoja pareiškėją elektroniniu paštu arba telefonu apie prašymo priėmimą.

**III SKYRIUS**

**PREMIJŲ SKYRIMO TVARKA**

1. Visuomeninė sporto taryba gautus prašymus svarsto du kartus per metus. Už laikotarpį nuo sausio 1 d. iki gegužės 31 d. – birželio mėnesį ir laikotarpį nuo birželio 1 d. Iki gruodžio 31 d. – ~~sausio~~  **kovo** mėnesį.
2. Premij~~a~~**os** skiriam~~a~~**os** du kartus per metus – birželio mėnesį ir ~~vasario~~ **kovo** mėnesį.
3. Premija sportininkams ir jų sporto mokytojams / treneriams skiriama tik už vieną aukščiausią sportinį laimėjimą per metus. Sportininkams ir jų sporto mokytojams / treneriams gavus premiją už sportinį laimėjimą ir pasiekus aukštesnį rezultatą tais pačiais metais, išmokamas premijų skirtumas.
4. Baltijos šalių pirmenybėse, čempionatuose, žaidynėse, taurės varžybose laimėjus 1–3 vietas premijų dydį nustato Visuomeninė sporto taryba, atsižvelgdama į dalyvavusių komandų ir dalyvių skaičių, ir teikia tvirtinti Savivaldybės tarybai.
5. Vadovaujantis Savivaldybės tarybos patvirtintais premijų sportininkams ir jų sporto mokytojams / treneriams dydžiais, už komandos sportinį laimėjimą taikomas 0,3 koeficientas nuo numatyto premijos dydžio už užimtą vietą. Premija skiriama kiekvienam komandos nariui.
6. Individualių, komandinių sporto šakų sporto mokytojams / treneriams už sportininko ar

kelių sportininkų laimėjimus skiriama 80 procentų sportininko gautos premijos. Komandinių sporto šakų sporto mokytojams / treneriams, už komandos laimėjimą skiriama 100 procentų vieno komandos žaidėjo gaunamos premijos. Jeigu sportininką mokė keli sporto mokytojai / treneriai, Visuomeninės sporto tarybos posėdyje apsvarsčius pateiktą prašymą ir jos siūlymu, premija padalijama sporto mokytojams / treneriams, atsižvelgiant į tai, koks buvo jų indėlis mokant sportininką.

1. Visuomeninė sporto taryba, apsvarsčiusi pateiktus prašymus premijai gauti, teikia Savivaldybės tarybai siūlymą dėl premijų skyrimo.
2. Jei sportininkas ir jo sporto mokytojas / treneris dalyvavo neolimpinių sporto šakų ir rungčių varžybose bei varžybose, kurios nėra nurodytos lentelėje, ir pasiekė aukštų sporto laimėjimų, dėl premijos dydžio ir varžybų prilyginimo sprendimą priima Visuomeninė sporto taryba ir teikia siūlymą Savivaldybės tarybai.
3. Sportininkas ne mažiau kaip pastaruosius vienerius metus yra ugdomas Pasvalio rajone registruotose sporto organizacijose.
4. Neįgaliesiems sportininkams skiriami tokie premijų dydžiai, kurie yra numatyti lentelėje.
5. Jeigu tarptautinės sporto šakų organizacijos nėra pasirašiusios ir nesilaiko Pasaulinio antidopingo kodekso, šių sporto šakų sportininkams ir sporto mokytojams / treneriams negali būti skiriamos premijos. Jeigu premija jau skirta ir išaiškėja, kad sportininkas nesilaikė Pasaulinio antidopingo kodekso (jį pažeidė), skirta premija privalo būti grąžinta į Savivaldybės administracijos sąskaitą.

**IV SKYRIUS**

**PRAŠYMŲ TIKRINIMO IR LĖŠŲ PERVEDIMO NUOSTATOS**

1. Visuomeninei sporto tarybai išnagrinėjus gautą prašymą bei pateiktą informaciją ir nustačius, kad neatitinka šio Aprašo II ir III skyrių reikalavimų, ir premijų negalima skirti, Savivaldybės administracijos Švietimo ir sporto skyrius per 5 dienas apie tai raštu informuoja sporto organizaciją ir nurodo priežastis, kodėl premijos neskiriamos.
2. Lėšas premijos gavėjui į nurodytą sąskaitą perveda Savivaldybės administracijos Apskaitos skyrius.

**V SKYRIUS**

**BAIGIAMOSIOS NUOSTATOS**

1. Aprašas gali būti keičiamas, papildomas ar pripažįstamas netekusiu galios Savivaldybės

tarybos sprendimu.

1. Kilę ginčai sprendžiami Lietuvos Respublikos teisės aktų nustatyta tvarka.
2. Pareiškėjas atsako už teisingą informacijos pateikimą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_